Հոդվածում ներկայացված են վերականգնվող էներգետիկայի ոլորտում «կանաչ» սերտիֆիկացման համակարգի էությունը, դրա դերակատարությունը վերականգնվող էներգիայի աղբյուրների էներգիայի մասնավորապես՝ էլեկտրաէներգիայի արտադրության հաշվառման, դրա բնույթի բացահայտման, պետական և հանրային խրախուսման գործում, ինչպես նաև դրա կիրառման միջազգային փորձը Եվրամիությունում և այլ երկրներում: Առաջարկված է «կանաչ» սերտիֆիկացման համակարգի ներդրման և տեղայնացման մոտեցումներն ու ուղիները ՀՀ-ում: Մասնավորապես, հստակեցվել են դրա ներդրման նպատակը, հիմնական չափորոշիչները և առանձին կառուցակարգերը: Շեշտվել է դրա փուլային ներդրման անհրաժեշտությունը: